Alt undtagen kjærlighet

Alt undtagen kjærlighet (originaltittel: Torrent) er en amerikansk romantisk stumfilm fra 1926 regissert av Monta Bell, med Greta Garbo og Ricardo Cortez i hovedrollene.

Filmen var Garbos første i Hollywood.

Handling 
En ung jente og faren hennes blir kastet ut av hjemmet deres av en ondskapsfull adelskvinne, og jentas hjerte blir knust når kjæresten hennes - adelskvinnens sønn - ikke ønsker å reise til Paris sammen med henne og faren hennes.

Men etter å ha blitt en kjent opera-stjerne i Paris, vender den unge kvinnen endelig tilbake til hjemlandet sitt - og romantikken med adelsmannen blir snart gjenopplivet.

Medvirkende 
 Ricardo Cortez - Don Rafael Brull
 Greta Garbo - Leonora Moreno, aka La Brunna
 Gertrude Olmstead - Remedios Matías
 Edward Connelly - Pedro Moreno
 Lucien Littlefield - Cupido, the Barber
 Martha Mattox - Doña Bernarda Brull
 Lucy Beaumont - Doña Pepa Moreno
 Tully Marshall - Don Andrés, en advokat
 Mack Swain - Don Matías

Referanser

Eksterne lenker 
 

Filmer fra 1926
Romantiske dramafilmer fra USA
Stumfilmer fra USA
Filmer basert på bøker